Odense Adresse-Contoirs Efterretninger, 1844-12-24
Stænderforsamlingen i Roeskilde. J det 58de Møde den 16de, naaede Man endelig at komme til den foreløbige Behandling af Sagen angaaende det nye Udkast af en Anordning ang. Trykkefriheden. Man vil erindre, at Committeen bestaaer af Ussing (der er Referent), Tutein, David, Lehmann, Bang. Betænkningen er endnu ikke sluttet i de i Søndags modtagne Nummere af Stændertidenden. - J de nærmest foregaaende høist stormfulde Møder foretoges til endelig Behandling Sagen angaaende Selveiendoms større Udbredelse. Da der blev skredet til Afstemning, blev 1) Kammerraad Drewsens og Landsoverretsprokurator Christensens Amendement: "At det maatte behage Hs. Maj. snarest muligt at forordne en hensigtsmæssig organiseret Commission til - under fuldstændig Offentligheds Control og Bistand – at undersøge, og derefter foreslaae om de Forhold og Vilkaar, hvorunder Danmarks Bondestand i det Hele og dens godsbundne Medlemmer i Særdeleshed for Tiden finde sig, navnlig med Hensyn til, hvad der endnu staaer tilbage at gjøre for denne Stands endelige og fuldstændige Deelagtiggjørelse i virkelig Frihed og Lighed for Person, Eiendom og Virksomhed med Statens øvrige Borgere, - forkastet med 52 St. mod 12. Til Optagelse i Forsamlingens Petition ved Jndstillingen a: a. Committeens Forslag;"at det ansees som ønskeligt, at Afløsningen paa samme Maade maatte kunne omfatte alt frit Hartkorn, altsaa ogsaa Kjøbstædernes, samt Beneficiargodser, forsaavidt de gieldende særegne Bestemmelser for en ringere Bestatning af de geistlige Embedsmænds Jorder ei maatte være til Hinder derfor, – antaget eenstemmig med 64 St. b. Committeens Forslag; at det, ved Siden af Committeens Forslag om Tilveiebringelsen af Afløsningskapitalen maatte komme under Overveielse, om Afløsningen ei kunde iværksættes ved et, til en noget lavere Rente end den almindelige, optaget Laan, naar samme kunde holdes udenfor den almindelige Statsgield, og forrentes samt amortiseres ved Hielp af den ved Afløsningen vundne Skattefrihed, som blev sat under Afstemning med Reservation af at stemme over Raadmand Hansens Amendement hertil; antaget med 61 St. mod 3. Committeens Forslag: "at Forsamlingen antager, at Saameget anbefaler Fjernelsen af de Ulemper, som nu foraarsages ved Uligheden mellem det frie og ufrie Hartkorn, at, naar der tilstaaes en contant Betaling af det Fem og Tyvedobbelte Beløb af det frie Hartkorns Lettelse i alle Skattebyrder, dertil medregnet Fouragepengene og Afgiften til kongelige Tjeneste-Reiser, saa ville de Vedkommende i Almindelighed dermed finde sig tilfredse; men skulde Regjeringen dog erfare, at navnligen de, der alene besidde Hovedgaardstaxts Jord uden tilliggende Bøndergods, ikke i Almindelighed vilde blive tilfredse med den foreslaaede Afløsning, da ønsker Forsamlingen Sagen stillet i Bero, og den næste Stænderforsamling nærmere meddeelt Regjeringens Anskuelse, om den omhandlede Afløsning ei paa anden Maade kunde fremmes, navnligen paa den Maade, at den iværksættes for alle deres Vedkommende, som ikke inden en vis forelagt Frist erklærede, at de ei vilde indlade sig paa samme", – antaget med 53 St. mod 11. Committeens Jndstilling under Litr. a: At Forsamlingen under de i Præmisserne udviklede Forudsætninger andrager paa, at der maa blive udarbeidet og den næste Forsamling forelagt et Lovudkast, sigtende til at afløse Uligheden mellem det privilegerede og uprivilegerede Hartkorn, hvorved de om denne Gienstand ovenfor fremsatte bemærkninger maatte komme under allerhøieste Overveielse, antaget med 59 St. mod 4. - Kammerraad Drewsens Amendement: "At Forsamlingen andrager paa, at, dersom Committeens Jndstilling under a vinder Hs. Majestæts allerhøieste bifald, men derimod ei det paatænkte Laan kan contraheres til 3 eller 3 pCt., Godtgjørelsen da maatte erlægges i Kongelige 6 pCt. bærende Obligationer, og den fjerde Procent anvendes til Amortisation, og til aarlig Jndfrielse af den dertil svarende Sum;" forkastet med 51 St. mod 13. Raadmand Hansens Amendement til Committeens Jnd stillinger Litr. c: "At der for Fremtiden ikke maa blive lagt noget fideicommissarisk Baand paa Landeiendommene ved Oprettelse af Lehn og Stamhuse; forkastet med 34 St. mod 30. - Committeens Jndstilling under Litr. c: At der for Fremtiden ei tilstedes Oprettelse af Stamhuse eller Lehn paa anden Maade, end at det ikke vil blive nægtet Fideicommisbesidderen saavel at bortarvefæste som til fri Eiendom at afhænde Bøndergodset, naar Lehnscancelliet finder Vilkaarene antagelige, og under behørig Control for Capitalens Betryggelse; som blev sat under Afstemning med Reservation af at stemme over Kammerherre Scavenius's Minoritets Jndstilling hertil, antaget med 51 St. mod 13.